Utviklings- og kompetanseetaten

**Avropskontrakt for leie/leasing av multifunksjonsmaskiner**

**mellom**

**Oslo kommune v/**

**………………………………………………**

**og**

**Konica Minolta Business Solutions Norway AS**

**………………………………………………**

**(heretter kalt Leverandør)**

**Organisasjonsnummer: 964 371 180**

Innholdsfortegnelse

1. Alminnelige bestemmelser 3

2. Kontrakten 3

3. Partenes representanter 3

4. Varsling 4

5. Avropskontraktens varighet og omfang 4

6. Leveringstid og -sted (vilkårene punkt 4.2) 6

7. Leveringsbetingelser (vilkårene punkt 4.4 og 4.5) 6

8. Hastelevering 6

9. Mislighold (vilkårene punkt 8.1) 6

10. Misligholdsbeføyelser (vilkårene punkt 9) 7

11. Spesielle forhold 8

1. Alminnelige bestemmelser

For dette avropet gjelder vilkår for leie og service (heretter kalt vilkårene) med de endringer og suppleringer som følger av samkjøpsavtalen og dette dokumentet. Avropskontrakten inngås mellom Oppdragsgiver v/den enkelte virksomhet (heretter kalt «Bestiller») og Leverandør.

Avropskontrakten regulerer leie/leasing av multifunksjonsmaskiner med tilhørende forbruksmateriell, samt service-, vedlikehold- og reparasjonstjenester, som avrop på samkjøpsavtalen for leie/leasing av multifunksjonsmaskiner. Omfanget av Leverandørs serviceforpliktelser er beskrevet i denne avropskontrakten.

Avropskontrakten er gjensidig bindende for partene.

# **Kontrakten**

Kontrakten består av følgende dokumenter:

1. Dette kontraktsdokumentet («avropskontrakten»)
2. Samkjøpsavtalen
3. Kontraktsvilkår for leie og service («vilkårene»)

Ved motstrid gjelder dokumentene i ovennevnte rekkefølge.

# **Partenes representanter**

Oppdragsgivers og Leverandørs representant for selve samkjøpsavtalen fremgår av samkjøpsavtalens punkt 4.

Under dette punktet skal Bestiller og Leverandør oppgi sin representant/kontaktperson for avropskontrakten.

For Bestiller: For Leverandør:

Navn ……………………… Navn ………………………

Adresse ……………………… Adresse ………………………

Telefon ……………………… Telefon ………………………

E-post ……………………… E-post ………………………

Bytte av kontaktperson hos Leverandør skal avklares med Bestiller på forhånd.

# **Varsling**

Varsel, krav og andre meldinger som skal gis etter avropskontrakten, skal sendes til partenes representanter etter punkt 3. Varsel skal gis skriftlig med mindre det kan godtgjøres å være gitt på annen måte. Varsel som er innført i referat eller protokoll fra møte mellom partene, regnes som skriftlig varsel.

# **Avropskontraktens varighet og omfang**

* 1. Multifunksjonsmaskiner og leieperiode

Avropskontrakten gjelder fra signering for en periode på: (kryss av for leieperiode)

|  |  |
| --- | --- |
| **Leieperiode** | **Kryss av:** |
| 24 mnd. |  |
| 36 mnd. |  |

Avropet gjelder følgende multifunksjonsmaskiner og leiepris:

|  |  |  |
| --- | --- | --- |
| **Modell** | **Maskinnummer** | **Leiepris per måned, jf. Pris- og produktskjema**  |
|  |  |  |
|  |  |  |

Estimert pris på service:

|  |  |  |  |
| --- | --- | --- | --- |
| **Tellertype** | **Estimert volum per år** | **Pris per klikk, jf. Pris- og produktskjema** | **Estimert pris per måned** |
| **Svart/hvitt** |  |  |  |
| **Farge** |  |  |  |
| **Tot. estimert pris per måned** |  |  |  |

* 1. Serviceforpliktelser

Avropskontrakten inkluderer all service, vedlikehold og reparasjoner av maskinen for at den i perioden skal oppfylle alle krav til funksjonalitet stilt i Oppdragsgivers behovsbeskrivelse og kravspesifikasjonen og som fremgår av leverandørs tilbud i anbudskonkurransen, herunder krav til oppetid. I tillegg er deler og forbruksmateriell som stifter, toner og developer inkludert i prisen per klikk, samt opplæring begrenset til én time per modell per Bestiller.

Serviceforpliktelsene gjelder for bruk av maskinene innenfor det volum/ antall kopier per måned som er spesifisert i produktspesifikasjonen for den enkelte maskin.

I tilfeller der feil på maskinen skyldes uaktsom behandling av den enkelte Bestiller, dekkes dette ikke av avtalen. Eksempel på dette kan være at binders, stifter og lignende kommer i maskinen, feil på grunn av bruk av feil type rekvisita eller som skyldes ytre påvirkning som oppussing, flytting (dersom dette utføres av andre enn Leverandør), brann eller feil på det elektriske anlegget etc. Kostnader som følge av dette skal faktureres Bestiller særskilt.

Bestiller er ikke forpliktet til et minimum volum/antall klikk per måned når det gjelder bruk av maskinene, uavhengig av leieavtalens lengde. Et estimert forbruk legges til grunn ved fakturering, men dette skal avregnes mot faktisk forbruk minst en gang per år, slik at eventuell overfakturering krediteres eller overforbruk belastes Bestiller.

I tilfeller der maskinen (inkludert tilleggsutstyr) ikke lar seg reparere ved stedlig service innen tre arbeidsdager fra service er bestilt, skal maskinen/tilleggsutstyret erstattes permanent. Erstatningsmaskinen skal være minst like god som maskinen den erstatter og det skal ikke medføre økte kostnader for kunden.

* 1. Bestilling av service og forbruksmateriell

Bestilling av service ved driftsstans skal fortrinnsvis gjøres skriftlig til følgende e-postadresse:

……………......................@……………......................

Bestiller bør informere om maskinens serienummer/maskinnummer, og gi en så nøyaktig feilbeskrivelse som mulig, samt oppgi kontaktinformasjon til Bestiller.

Alternativt kan behov for service meldes på telefonnummer: ……………………….

# **Leveringstid og -sted (jf. vilkårene punkt 4.2)**

Leveringstid: ……………………………………………………..

Leveringsadresse: ……………………………………………………..

Plassering hos Bestiller: ………………………………………………….

# **Leveringsbetingelser (jf. vilkårene punkt 4.4 og 4.5)**

Leverandør forplikter seg til å levere multifunksjonsmaskinene i henhold til avtalt bestilling og Samkjøpsavtalen med aktuelle bilag.

Levering skjer fritt levert til avtalt leveringssted. (Prinsippene I INCOTERMS DDP – Delivered duty paid gjelder så langt de passer for leieforhold).

Dersom annen leveringsklausul er avtalt, skal den tolkes i henhold til gjeldende INCOTERMS ved kontraktsinngåelse (Det Internasjonale Handelskammers transportklausuler).

Leverandør skal utføre montasje og foreta funksjonsprøver i forbindelse med levering. Levering er først skjedd der montasje og prøvene er ferdig utført, og Bestiller skriftlig har bekreftet at varen er akseptert.

Dersom leveringstiden ikke kan overholdes, skal Leverandør midlertidig tilby en maskin av samme eller bedre ytelse, inntil levering er skjedd. Dette skal ikke medføre økte kostnader for Bestiller. Den midlertidige maskinen skal leveres til opprinnelig leveringstid.

Dersom Leverandør ikke er i stand til å tilby en midlertidig maskin av samme eller bedre ytelse vil det påløpe dagmulkt, jf. punkt. 10.1 nedenfor.

# **Hastelevering**

Ved hastelevering – levering innen 4 timer - skal Bestiller belastes med faktiske, dokumenterbare fraktkostnader (budbil etc.).

# **Mislighold (jf. vilkårene punkt 8.1)**

Det foreligger mislighold fra Leverandørs side hvis varen ikke er i samsvar med de funksjoner og krav som er avtalt, eller ikke er levert innen avtalt frist.

Det foreligger mislighold dersom service, vedlikehold og reparasjoner ikke er utført innen avtalt frist, eller deler og forbruksmateriell ikke er levert innen avtalt frist.

Det foreligger også mislighold fra Leverandørs side dersom krav til responstid ved service og krav til oppetid ikke overholdes.

Det foreligger også mislighold dersom Leverandør ikke oppfyller øvrige plikter etter kontrakten, jf. punkt 2.

Det foreligger imidlertid ikke mislighold hvis situasjonen skyldes Bestillers forhold eller force majeure.

Se for øvrig vilkårene punkt 8.1.

# **Misligholdsbeføyelser (jf. vilkårene punkt 9)**

Misligholdsbeføyelsene følger av vilkårene punkt 9 med de endringer og suppleringer som følger av Samkjøpsavtalen og avropskontrakten.

* 1. **Dagmulkt (Jf. vilkårene punkt 9.2)**

Leveringstid på multifunksjonsmaskinene skal være maksimalt 30 dager fra bestilling.

Blir ikke multifunksjonsmaskinene levert i henhold til avtalt tidspunkt, og kan ikke Leverandør levere en midlertidig multifunksjonsmaskin av samme eller bedre ytelse innen opprinnelig leveringsfrist, jf. punkt 7, foreligger det forsinkelse fra Leverandør som gir Bestiller rett til dagmulkt. Dagmulktens størrelse og Leverandørs samlede dagmulktansvar følger av Samkjøpsavtalen punkt 9.

Leveringstid på forbruksmateriell skal være innen to arbeidsdager fra bestilling.

Blir ikke forbruksmateriellet levert i henhold til avtalt tidspunkt, foreligger det forsinkelse fra Leverandør som gir Bestiller rett til dagmulkt.

Dagmulkten er på kr 300 og begynner å løpe automatisk. For øvrig gjelder de begrensninger og øvrige dagmulktbestemmelser som følger av Samkjøpsavtalen punkt 9.

* 1. **Prisavslag (Jf. vilkårene punkt 9.3)**

Dersom avhjelp ikke blir foretatt uten ugrunnet opphold, kan Bestiller kreve et forholdsmessig prisavslag.

* 1. **Heving/erstatning (Jf. vilkårene punkt 9.4 - 9.7)**

Misligholdsbeføyelser som heving eller erstatning kan bare iverksettes av partenes representanter for Samkjøpsavtalen, jf. Samkjøpsavtalen punkt 4.

# **Spesielle forhold**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*\*\*\*\*\*\*\*\*\*\*\*\*\*\*\*\*\*

Dette kontraktsdokumentet er utferdiget i to eksemplarer, hvorav partene beholder hvert sitt.

……………….den ………………… ……………….den ……………….

.........................................…… ………………………………………

 Bestiller Leverandør